cyanic-selkie/wikianc huggingface dataset:
Seksualiteit in antieke Rome
Stoïsynse seksuele moraliteit
Die filosofiese siening van die liggaam as ’n lyk wat die siel ronddra, kan lei tot ’n volkome minagting van seksualiteit: Die keiser en stoïsynse filosoof Marcus Aurelius het geskryf seksuele omgang is "die wrywing van ’n stuk ingewande en, ná ’n soort rukking, die uitskeiding van slym". Seneca het kwaai uitgevaar teen die perversiteit van ene Hostius Quadra, wat homself met geronde spieëls omring het sodat hy groepsekspartytjies kon dophou teen verwronge hoeke wat penisse groter laat lyk het.
Falliese seksualiteit
Daar is ook na die penis verwys as die "aar" (vena), "stert" (penis of cauda) of "sening" (nervus). Die Afrikaanse woord "penis" kom van die Latynse woord wat oorspronklik "stert" beteken het, maar dikwels in gewaagde geselstaal gebruik is as ’n term vir die manlike geslagsorgaan. Later het penis die standaardwoord in hoflike Latyn geword.
Verwyfdheid en transvestisme
Verwyfdheid was ’n gewilde skelwoord in die Romeinse politiek, veral vir die populares, die politici wat hulle vir die sake van die gewone mense beywer het en soms die "demokratiese party" van Rome genoem word, in teenstelling met die optimates, ’n konserwatiewe elite van adellikes. In die laaste jare van die republiek is die populariste Julius Caesar, Markus Antonius en Clodius Pulcher beskou as verwyfd, oorversorgd en te mooi, en as mans wat dalk in seks met ander mans die passiewe rol sou kon inneem; terselfdertyd was hulle veronderstel om vrouejagters te wees met ongelooflike seksuele aantrekkingskrag.
Dalk die berugste voorval van fopdossery in antieke Rome was in 62 v.C., toe Clodius Pulcher sy opwagting gemaak het by jaarlikse rituele van die Bona Dea, waar net vroue toegelaat is. Die rituele is by die senior magistraat se huis gehou, wat dié jaar Julius Caesar was; hy was aan die einde van sy termyn as magistraat en pas bevestig as Pontifex Maximus. Clodius het hom as ’n vroulike musikant vermom om toegang te kry. Dié daad van Clodius, wat pas as quaestor (’n soort ondersoekende amptenaar) gekies is, was waarskynlik net voor sy 30ste verjaardag en word dikwels beskou as die laaste poets van ’n jong man. Die vroulike aard van die rituele was die onderwerp van vele gissings onder mans; hulle het gafantaseer oor hierdie "partytjies met dronk lesbiërs" en gedink dit sou pret wees om te sien.
Verkragting van mans
Mans wat verkrag is, was vrygestel van die verlies aan sosiale of regstatus (infamia) waaraan mans onderworpe was wat prostitute geword of vrywillig die passiewe rol in seks ingeneem het. Soos die regsgeleerde Pomponius dit gestel het: Daar behoort geen stigma te kleef aan "watter man ook al deur rowers of die vyand in oorlogstyd verkrag is" nie. Mans was net so uitgelewer aan massaverkragting ná ’n militêre nederlaag as vroue.
In sy versameling van 12 staaltjies wat handel oor ’n aanslag op kuisheid, gebruik die historikus Valerius Maximus net soveel manlike as vroulike slagoffers. In die reeds genoemde kamtige verhoor deur Seneca die ouere is ’n jong man of seun deur 10 mans van sy ouderdomsgroep verkrag. Hoewel die saak denkbeeldig was, het Seneca aangeneem die reg maak voorsiening vir die suksesvolle vervolging van die verkragters. ’n Ander hipotetiese geval handel oor die uiterstes waartoe ’n verkragtingslagoffer sou kon gaan: Die vrye man wat verkrag is, pleeg selfmoord.
Borste
Die borste van ’n mooi vrou moes "diskreet" wees. Die ideale borste in Hellenistiese gedigte is vergelyk met appels; Martialis spot met groot borste. Ou vroue wat stereotipies lelik en in elke opsig onbegeerlik was, is in kuns met groot borste uitgebeeld. Op die verhoog, waar mans in vroueklere die vroulike rolle vertolk het, was die toevoeging van buitengewoon groot borste ’n manier om komies onaantreklike vroue uit te beeld.
Die erotiese mag van borste is nie heeltemal veronagsaam nie: ’n Griekse roman uit die tyd van die Romeinse Ryk vergelyk seks met ’n vrou en met ’n seun; die skrywer meen "haar borste, wanneer hulle gestreel word, verskaf ’n eiesoortige plesier". Propertius verbind die ontwikkeling van borste by meisies met die aanbreek van die ouderdom waarop hulle kan begin "speel". Tibullus sê ’n vrou kan dalk net los klere dra sodat haar borste ontbloot word as sy gaan lê om te eet. Volgens ’n Hellenistiese astrologiese tradisie word borsseks (met die penis tussen die vrou se borste) geniet deur mans wat onder die konjunksie van Venus, Mercurius en Saturnus gebore is.
Seks in die huwelik
Seksuele intimiteit tussen getroudes was ’n privaat saak en is nie gewoonlik in geskrifte bespreek nie. ’n Uitsondering was die huweliksgedig, ’n poëtiese genre wat die huwelik gevier het. ’n Huweliksgesang deur Catullus prys byvoorbeeld die liefdesgodin Venus, want "niks is moontlik sonder jou nie". Ovidius, wie se liefdesgedigte vroeg in sy loopbaan gerig was op fiktiewe minnaresse, het tydens sy bannelingskap treurdigte geskryf waarin hy na sy vrou verlang. Onder die versamelde briewe van Plinius die jongere is een wat hy oor sy gevoelens vir sy vou geskryf het:
Die huweliksnag
’n Huweliksgedig deur Catullus skilder ’n prentjie van die huweliksnag as ’n tyd van groot erotisisme, aangevuur deur humoristiese en ontugtige liedere deur die gaste. "Kyk binne," raai die digter die bruid aan wat met ’n "intieme vlam" brand, "na waar jou man lê, geheel en al beskikbaar vir jou". Die man word daaraan herinner dat die goeie Venus hom geseën het, want hy kan nou openlik begeer wat hy begeer en hoef dit nie meer weg te steek nie. Die paartjie word aangemoedig om hulself te geniet nes hulle wil; die doel is om gou kinders te hê.
Getrouheid en owerspel
Ovidius spot met jaloerse mans en sê hulle het ’n gebrek aan beskaafdheid: "Die man wat oormatig seergemaak word deur sy vrou se owerspelige verhoudings is ’n gomtor." Ovidius se voorganger, Catullus, skryf gedigte waarin hy sy owerspelige verhouding met "Lesbia", sy sosiale meerdere, vier. Die ontstaan van ’n laat-maar-gaanhouding as gevolg van verstedeliking kon gelei het tot Augustus se owerspelwet waarkragtens ’n man van sy owerspelige vrou moes skei en ’n amptelike klag teen haar moes lê, anders kon hy self aangekla word van koppelary.
Verhoudings tussen slawe en eienaars
’n Romein kon sy eie slawe vir seks uitbuit, maar kon nie sommer met enige slaaf seks hê nie, want die eienaar het die reg gehad om beheer oor sy eie besittings uit te oefen. As iemand met ’n ander man se slaaf wou seks hê, kon hy oorreding of dreigemente gebruik. ’n Slaaf kon nie ’n klag van verkragting teen ’n vrye man lê nie omdat slawe nie die regstatus gehad het wat ’n burger teen die uitbuiting van sy liggaam beskerm het nie. Die slaaf se eienaar kon egter die verkragter laat aankla kragtens die Lex Aquilia, ’n wet op die beskadiging van eiendom.
Plesier en eerloosheid
Prostitute was onder die mense wat in Rome as infames geklassifiseer is; hulle het min regsbeskerming gehad al was hulle tegnies nie slawe nie. Infamia was ’n regstatus wat jy nooit weer kon afskud nie; ’n prostituut was dus nie net ’n vrou wat prostitusie beoefen nie, maar ook een wat dit voorheen gedoen het, al het sy intussen opgehou.
’n Man wat die passiewe rol in anale seks geniet het of daarvan gehou het om orale seks te gee (dikwels beskryf as ’n cinaedus) kon ook as ’n infamis geëtiketteer word, maar as hy ’n burger was, kon hy sy regstatus behou.
Mulier equitans
in Kuns wat die mulier equitans uitbeeld, sit die vrou gewoonlik so dat die kyker haar hele liggaam kan sien, dikwels met haar onthaarde geslagsdele beklemtoon. Die betekenis van dié posisie verskil van skrywer tot skrywer. Kenneth Dover het gedink dit toon die relatiewe seksuele bevryding van die Romeinse vrou. Uit die vrou se oogpunt kon dit aan haar ’n groter onafhanklikheid gegee het wat beweging betref en haar plesier verhoog het. Paul Veyne het egter geglo dit beteken die vrou moes die werk doen en die man dien, terwyl hy daar lê en sonder inspanning bevredig word. Die posisie was dalk ’n gunsteling in kuns omdat die manlike én vroulike kyker daarvan gehou het: Dit het mans ’n onbelemmerde uitsig op die vrou se liggaam gegee, soos Ovidius voorgestel het, asook van die penis in die vagina; vroue het gehou van die visueel dominante vrou wat die aktiewe rol speel.
Anale seks
Die Latynse woord vir "anaal penetreer" is pedicare. Die persoon wat gepenetreer is, was gewoonlik manlik, maar nie altyd nie. Pedicare is ’n lelike woord wat ook in ’n dreigement gebruik kan word, soos Catullus in Carmen 16, of in die algemeen soos in "fok jou". Die herkoms van die woord is onseker, maar sommige glo dit is afgelei van die Griekse paidika, wat te doen het met pederastie. Die basiese woord vir "anus" was culus. Algemene metafore was ficus ("vy") en anus ("ring"), wat as ’n fatsoenlike term beskou en algemeen in mediese geskrifte gebruik is.
Cunnilingus en fellatio
Daar is bewyse dat vroue manlike prostitute kon huur om cunnilingus te verskaf. Graffiti in Pompeii adverteer die pryse wat manlike prostitute vir cunnilingus gevra het: min of meer dieselfde as vir ’n fellatio deur ’n vroulike prostituut; die graffiti kon egter ook net bedoel gewees het as ’n belediging vir die mans wie se name genoem is. Een graffito is dalk bedoel as ’n politieke smeerveldtog: "Stem vir Isidore as aedile; hy lek poes die lekkerste!"
Masturbasie
Masturbasie was lank, maar nie dikwels nie, ’n tema in Latynse satire; in een van die min oorblywende geskrifte van Lucilius, Rome se vroegste satiris, word gespot met ’n verpersoonlikte penis, Mutto, wie se meisie, Laeva ("Linkshandige"), sy "trane" afvee. Die Romeine het verkies om met die linkerhand te masturbeer. ’n Graffito in Pompeii lui: "Wanneer my bekommernisse my liggaam knel, stel ek my opgekropte vloeistof met my linkerhand vry."
Marthinus Basson
Dramaregisseur
Hy verwerk bekendheid as dramaregisseur. Sy eerste groot deurbraak was in 1983 met die regie van die omstrede “Anatomie Titus / Fall of Rome”, 'n verwerking van Shakespeare se “Titus Andronicus” deur die Duitse dramaturg Heiner Müller. Die eksplisiete geweld en impak van 'n groot opvoering in 'n kleinerige lokaal, wat terselfdertyd raakpunte gehad het met die kontemporêre gebeure in die politiek van die land, maak groot opslae en hy verwerf wydverspreide bekendheid. Vir hierdie opvoering verwerf hy sy eerste Fleur du Cap-toekenning as beste regisseur, terwyl hy hierdie jaar ook die Rosalie van der Gucht-prys kry as beste nuwe regisseur. In 1986 word hy KRUIK se eerste permanente regisseur en nadat KRUIK verander in die Kunstekaap en die permanente geselskap ontbind word, werk hy as vryskut. Saam met Saartjie Botha en Jaco Bouwer stig hy dan die produksiemaatskappy Vleis, Rys en Aartappels, wat verskeie dramas op veral die kunstefeeste opvoer. In 2009 stig Basson saam met Hugo Theart 'n nuwe produksiemaatskappy TEATERteater. Van sy belangrikste produksies oor die jare sluit in “En dit was môre” (Hennie Baird), “Die tou” (Aristophanes), “Macbeth” (William Shakespeare), “Legende van wit en swart” (Ben Dehaeck), “Mirakel”, “Mis”, “Drif”, “Drie susters twee” en “Yelena” (almal Reza de Wet), “Boklied”, “Johnny Cockroach” en “Die toneelstuk” (almal Breyten Breytenbach), “Hoekom is dié wat voor toyi-toyi altyd so vet?” (Antjie Krog), “Ek, Anna van Wyk”, “Gert Garries – 'n baaisiekel babelas” en “Koggelmanderman” (almal Pieter Fourie), “Mama Medea” (Tom Lanoye), “Slaghuis” (Willem Anker), “ 'n Lang dagreis na die nag” (Eugene O’Neill), “Die Joseph en Mary Affair” (Malan Steyn), “Die kortstondige raklewe van Anastasia W” (Marlene van Niekerk), “macbeth.slapeloos” (verwerking van “Macbeth” van Shakespeare), “As die broek pas” (Manfred Karge, vertaal deur Willem Anker), "Op dees Aarde" (Reza de Wet), "Kind Hamlet" (doku-drama) en "Bloed en Rose: Die lied van Jeanne en Gilles" (Tom Lanoye).
Spoorvlerkkiewiet
Die Spoorvlerkkiewiet (Vanellus spinosus) is 'n skaars voël en swerwer. Die voël is 5 keer opgeteken in Noord-Namibië, Botswana, Zimbabwe en Mosambiek. Gewoonlik kom die voël voor in groot riviere en vloedvlaktes verder noord in Afrika. Die voël is 25 – 28 cm groot en weeg 135 - 175 gram met 'n vlerkspan van 75 cm. In Engels staan die voël bekend as Spur-winged Lapwing.
Hulle het ons eeu gevorm
duimnael|regs|200px|[[Harry Oppenheimer.]] duimnael|regs|200px|[[Helen Suzman.]]
Georg Friedrich Händel
Georg Friedrich Händel (1685-1759), een van die bekendste komponiste van die 18e eeu, het meer as veertig operas gekomponeer (die meeste van hulle in Londen), en hom toegespits op die oratorium, waaraan hy nuwe inhoud gegee het. In Handel se musiek is alle destydse Europese style op ŉ baie persoonlike wyse verenig. Georg Friedrich Händel is op 23 Februarie 1685 in die Duitse dorp Halle gebore.
Toe die Academy in 1728 bankrot speel, het Handel en die bestuurder, Johann Jakob Heidegger (1666-1749), dit oorgeneem. Die nuwe onderneming het tot in 1733 voortbestaan. Daarna het Händel ŉ nuwe operageselskap in Covent Garden begin, en weer het 'n reeks nuwe operas gevolg: Poro (1731), Ezio (1732), Orlando (1733), Ariodante (1735), Alcina (1735), Atalanta (1736) en Berenice (1737). Veral Nicola Porpora en Johann Adolf Hasse, die leiers van 'n tweede Londense operageselskap wat die steun geniet het van die anti-Duitse deel van die Londense adel onder leiding van die prins van Wallis, was vir Händel sterk mededingers. In 1737 het albei geselskappe bankrot gespeel.
Eksotiese korthaarkat
Beskrywing
Die kat word soms beskryf as "die luiaard se Persiese kat" omdat hulle die voorkoms van dié katte het, maar danksy hul kort hare nie dieselfde versorging nodig het nie. Hulle stem baie ooreen met Persiese katte, ook wat geaardheid betref, maar is effens lewendiger. Hulle is nuuskierig en spelerig en vriendelik met ander katte en honde.
Donker web
Donker webmarkte
Die kommersiële donker webmarkte, wat transaksies vir onwettige dwelms en ander goedere bemiddel, het beduidende media dekking ontlok, wat begin met die gewildheid van die Silk Road en die Diabolus Market en die daaropvolgende beslagleggings deur regeringsowerhede. Ander markte verkoop sagteware-eksploitasie sagteware en wapens. Ondersoek van prysverskille in donker webmarkte teenoor pryse in die werklike lewe of oor die Wêreldwye Web is gepoog, asook studies oor die kwaliteit van goedere wat oor die donker web ontvang word.
Stelselindringer groepe en dienste
Baie stelselindringers verkoop hul dienste óf individueel óf as deel van groepe. Sulke groepe sluit in xDedic, hackforum, Trojanforge, Mazafaka, dark0de en die TheRealDeal darknet-market. Sommige is bekend om skynbare pedofiele op te spoor en te ontbloot (doxing) of af te pers. Kubermisdaad en stelselindringing-dienste vir finansiële instellings en banke is ook oor die donker web aangebied. Pogings om hierdie aktiwiteit te monitor, is deur verskeie regerings- en privaatorganisasies gedoen, en 'n ondersoek na die gereedskap wat gebruik word, is in die Procedia Computer Science Journal. Gebruik van Internet-skaal DNS Distributed Reflection Denial of Service (DRDoS) aanvalle is ook geskep deur die gebruik van die donker web. Daar is baie bedrogspul .onion webwerwe ook teenwoordig wat uiteindelik gereedskap gee vir aflaai wat besmet is met Trojaanse perde of agterdeure.
Kommentaar en polisiëring
Gewilde bronne van die donker web .onion skakels sluit in Pastebin, YouTube, Twitter, Reddit en ander internetforums. Spesialismaatskappye met Darksum en Recorded Future volg web-kubermisdaad vir wetstoepassingsdoeleindes. In 2015 is aangekondig dat Interpol nou 'n toegewyde webprogram aanbied wat tegniese inligting bevat oor Tor, kuberveiligheid en gesimuleerde teen-donkernetmarkte aksies.
Raad op Finansiële Dienste
Geskiedenis
Die totstandkoming van die raad het gevolg op die aanbevelings van die Van Der Horst Komitee in 1990. Die Wet op Finansiële Advies en -Tussengangerdienste (Engels: FAIS - Financial Advisory and Intermediate Services Act) het in 2002 in werking getree en die raad se gesag is daarmee uitgebrei tot sekere aspekte van die optrede in die bankwese.
Hindenburg
Voorkoms
Die Hindenburg was sigaarvormig en 245 m lank. Dit het sestien kompartemente gehad wat met waterstof gevul was en is deur vier Daimler-Benz 16-silinder dieselenjins aangedryf. Die lugskip se maksimumspoed was 135 km/h.
Henri Gonin
Hy begin sy ampswerk as hulpprediker op Beaufort-Wes (1900). Gedurende 1901 en 1902 bedien hy 15 maande lank die inwoners van die konsentrasiekamp by Bethulie. In Februarie 1903 neem hy waar as leraar op Carnarvon en in 1905 aanvaar hy 'n beroep na Belfast.
Henry Vollam Morton
Reisskryfwerk
In Through the Lands of the Bible, wat in 1938 verskyn het, beskryf Morton sy reis deur Egipte, Palestina, Sirië en Irak en gee 'n boeiende insig in dié streek se destydse lewe. Uittreksels uit al drie werke is saamgestel vir die boek Middle East, 'n gids vir soldate wat gedurende die Tweede Wêreldoorlog in die Midde-Ooste gestasioneer was.
'n Biografie oor Henry Vollam Morton, In Search of H.V. Morton, is in 2004 gepubliseer. Die skrywer, Michael Bartholomew, het hiervoor gebruik gemaak van Morton se persoonlike dokumente, onder meer sy dagboeke en briewe wat in sy Suid-Afrikaanse herehuis bewaar word.
Raad van Europa
Op 15 Maart 2022 het Rusland 'n onttrekkingsprosedure van die Raad begin, wat sy formele begeerte om te onttrek op 31 Desember 2022 gelewer het, en sy voorneme aangekondig om die Europese Hof vir Menseregte aan die kaak te stel. Op dieselfde dag het die Raad se Komitee van Ministers egter besluit dat Rusland se lidmaatskap in die Raad onmiddellik beëindig sou word, en het bepaal dat Rusland eerder van die Raad uitgesluit is.
Cyrilliese skrif
Geskiedenis
Die Cyrilliese skrif is geskep in die tyd van die Eerste Bulgaarse Ryk. Die skrif is afgelei van die Griekse alfabet, aangevul met letters van die Latynse en Glagolitiese alfabet, asook ’n paar koppelletters. Hierdie bykomende letters is in Ou Kerkslawies gebruik vir klanke wat nie in Grieks aangetref word nie.
Letters
Nota: In sommige lettertipes en handskrifte lyk die kleinletter-д soos ’n Latynse g en die kleinletter-т soos die hoofletter-T, net kleiner.
Robbie Klay
Biografie
Klay is op 20 Junie 1986 in Pretoria, Suid-Afrika gebore. Hy het kuns en drama studeer by die Pro Arte Hoërskool in Pretoria. Klay het dramakursusse voltooi in 2003 aan die Technikon Pretoria, en in 2007 by TVI Actors Studio in Los Angeles, Kalifornië.
Charles Dickens
1812 - 1837
Die werk wat hom onmiddellik beroemd gemaak het, Pickwick Papers, het in 1837 verskyn, en dit, tesame met Sketches by Boz, wat reeds in 1836 verskyn het, was die begin van sy loopbaan.
1837 - 1850
Van 1843 af het Dickens Kersverhale geskryf. Die beroemde A Christmas Carol (1843), met die gierige Scrooge, was die eerste van die sogenaamde "Christmas books", wat in groot mate bygedra het tot Dickens se gewildheid. The Chimes (1844) en The Cricket on the Hearth (1845) ressorteer ook hieronder. Pictures from Italy, geïllustreer deur Samuel Parker, was die resultaat van sy Italiaanse reis en is in 1846 deur die Daily News, wat deur Dickens opgerig is, uitgegee.
Ekster
Spesies
Asuurvlerk-eksters
Kleinvalsmopanie
Die kleinvalsmopanie (Guibourtia conjugata) is 'n immergroen boom wat in die suide van Mosambiek, Pafuri/Punda Maria in die Krugerwildtuin en ook in die Hwange-gebied van Zimbabwe voorkom. Dit is inheems aan Suid-Afrika, Zimbabwe, Mosambiek en Zambië.
Nieu-Delhi
Nieu-Delhi is in 1911 deur George V tydens sy besoek aan Delhi gestig. Dit is deur die Britse argitekte Sir Edwin Lutyens en Sir Herbert Baker ontwerp. Die nuwe hoofstad is op 13 Februarie 1931 deur die adjunkkoning Lord Irwin ingewy.
Selfoongebruik tydens motorbestuur (teksboodskappe)
Navorsing
Die wetenskaplike literatuur oor die gevare van selfoongebruik tydens motorbestuur is beperk, maar besig om toe te neem. Volgens 'n simulasiestudie aan die Monash University se Ongeluknavorsingsentrum is daar sterk bewyse dat die ontvang en veral stuur van teksboodskappe 'n nadelige uitwerking op 'n aantal veiligheidskritiese bestuurmaatreëls het. Die negatiewe uitwerking was veral duidelik by bestuurders se waarneming van en reaksie op padtekens, die bespeuring van gevare, tyd wat oë nie op die pad is nie en (slegs vir die stuur van boodskappe) 'n laterale posisie. 'n Ander simulasiestudie aan die University of Utah het bevind dat daar 'n sesvoudige toename in aandaggebrek-verwante ongelukke tydens selfoongebruik is.
Ancorina fenimorea
Ancorina fenimorea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Selfoongebruik tydens motorbestuur (teksboodskappe)
Tegnologie as 'n oplossing
In 2013 is die gebruik van liggingsgebaseerde tegnologie om potensiële selfoongebruik tydens bestuursituasies op te spoor, aangekondig. Hierdie benadering maak gebruik van die GPS- en netwerkliggingsdienste van Android-selfone om die spoed te beraam waarteen die selfoon beweeg wanneer 'n teksboodskap gestuur word.
Louvre
Middeleeue, Renaissance en Bourbon-paleis
Die Louvre Paleis waarin die museum gehuisves word, was oorspronklik 'n fort wat in die 12de eeu deur Philip II gebou is. Oorblyfsels van hierdie gebou kan steeds in die kelder gesien word. Die fort was moontlik nie die eerste gebou op hierdie plek nie; daar is sprake dat Philip wysigings aan 'n bestaande toring aangebring het.
Napoleon
Onder Napoleon Bonaparte is ’n noordelike vleuel parallel aan die Grande Galerie geopen, en die versameling is deur suksesvolle militêre veldtogte uitgebrei. As huldeblyk is die museum in 1803 tot die "Musée Napoléon" hernoem, en Spaanse, Oostenrykse, Hollandse en Italiaanse werke is by die versameling gevoeg, óf as buit óf deur verdrae soos die Verdrag van Tolentino.
21ste eeu
Die Louvre word deur die Franse regering besit, maar sedert die 1990’s het die museum meer onafhanklikheid verkry. Sedert 2003 is daar van die museum verwag om self die nodige fondse vir projekte te geneer. Met die aandag wat die Louvre in die boek The Da Vinci Code en die gelyknamige rolprent (2006) ontvang het, het die museum $2,5 miljoen verdien deur verfilming in sy galerye toe te laat.
Nabye-Oosterse Oudhede
Die Nabye-Oosterse Oudhede, die tweede jongste departement, dateer uit 1881 en bied ’n oorsig oor die vroeë Nabye-Oosterse beskawings en “eerste nedersettings” voor die koms van Islam. Die departement bestaan uit drie geografiese areas: die Levant, Mesopotamië (Irak), en Persië (Iran). Van die bekendste werke is die 2.25-meter hoë Kodeks van Hammurabi wat in 1901 ontdek is en ’n duidelike uiteensetting van die Babiloniese Wette bevat.
Afdrukke en sketse
Die afdrukke en sketse-departement bestaan uit werke wat op papier gedoen is. Die oorsprong van die versameling was die 8 600 werke uit die Koninklike Versameling (Cabinet du Roi), wat mettertyd via staatsverkryging, aankope en skenkings uitgebrei is. Die versameling bestaan uit drie afdelings: die Cabinet du Roi; 14,000 koninklike koperdrukplate; en skenkings van Edmond de Rothschild wat 40 000 afdrukke, 3,000 sketse en 5 000 geïllustreerde boeke insluit. Weens die broosheid van die papier word slegs ’n gedeelte van die versameling op ’n slag uitgestal
Universiteit Stellenbosch
Koshuise
Mans PSO's
Dames PSO's
USS Enterprise (CVN-65)
Die USS Enterprise was 'n vliegdekskip van die Amerikaanse Vloot en was die grootste oorlogskip ooit gebou tydens sy waterlating in 1961. Dit was die eerste vliegdekskip wat deur kernkrag aangedryf is. Die boukoste was $451 300 000.
Patrice O'Neal
Loopbaan
O'Neal het vir die eerste keer opgetree in Oktober 1992 in Boston.
Verkennersbeweging
Lidmaatskap
Die beweging maak voorsiening vir Verkennersposlede en Individuele lede. Inskakeling kan soos volg geskied:
Tambotie
Argeologie
Houtskool van tambotie uit die midde-Steentydperk (~58 duisend jaar geleë) is nogtans aangetref naby die Sibudu-steenskuiling in KwaZulu-Natal. Daar word gedink dat dit vir mediese of insekwerende redes verbrand is. Houtskool van Tarchonanthus parvicapitulatus is ook gevind en hierdie aromatiese plant het bekende mediese en insekwerende aanwendings.
Roy Roberts
Roy Roberts (19 Maart 1906 – 28 Mei 1975) was 'n Amerikaanse akteur. Hy was bekend vir sy rolle in die rolprente He Walked by Night (1948), It's a Mad Mad Mad Mad World (1963), en Chinatown (1974), en in die televisiereeks ''The Gale Storm Show: Oh! Susanna'' (1956).
SV Darmstadt 98
Die klub se grootste prestasie is behaal toe hy die 2. Bundesliga-Suid in 1978 gewen en so vir die eerste keer na die Bundesliga gepromoveer het. Twee jaar later het die klub weer promosie gekry, maar daarna kon die klub nog nooit weer hierdie hoogtes bereik nie.
Pous Stefanus I
Pontifikaat
Ook die hernude instelling van die biskoppe van Léon en Astorga het tot konflik gelei. Hulle het hulle geloof uit veiligheidsoorwegings versaak, maar wou later terugkeer. Stefanus was glo ten gunste van hulle heraanstelling, hoewel die teenoorgestelde ook beweer word.
19de eeu
Die Britse Ryk het sy voorwaardes op die Chinese Ryk in die Opiumoorloë afgedwing. Nadat die Taiping-rebellie verpletter is, het sentrale Chinese mag geërodeer ten gunste van buitelandse en plaaslike magte. Japan, aan die ander kant, het daarin geslaag om homself fundamenteel te hervorm na die Meiji-herstel, deur baie van Europa en die Verenigde State te leen. Die Ottomaanse Ryk, aan die ander kant, het voortgegaan om te krimp en beheer oor alle Europese en Noord-Afrikaanse gebiede in die loop van die eeu verloor. Afrika en Suidoos-Asië is in die laaste dekades van die eeu byna heeltemal deur Europese moondhede gekoloniseer.
SMS Emden
Tegniese besonderhede
Die skip het 3,650 ton water verplaas en was aangedryf deur twee enjins wat 16,000 perdekrag gelewer via drie skroewe om 'n spoed van 24 knope te kon handhaaf. Sy was toegerus met tien 10.5-duim kanonne, vier 8-mm masjiengewere en twee 18-duim torpedobuise.
Ontsmetting
Inleiding
Die eerste ontdekking dat daar ŉ verband bestaan tussen infeksie en patogene organismes is gedoen deur Louis Pasteur (1822- 1895), wat vasgestel het dat mikroskopies klein organismes verrotting en gisting kan veroorsaak.
Doel van ontsmetting
Die hoofdoel van ontsmetting is om infektiewe toestande teen te werk. Infeksie is die indringing van skadelike mikrobes, organismes of bakterieë in lewende oppervlakke en lewende weefsels, met gevolglike patologiese effekte en vermeerdering. Die begrippe ontsmetting en sterilisasie word gebruik vir prosesse om hierdie mikrobes, organismes en bakterieë onskadelik te maak.
Chemiese ontsmettingsmetodes sluit byvoorbeeld etileenoksiedgas in. Steriliseermiddels kan nie plaaslik aangewend word nie, aangesien dit die vel vernietig. Die vel is gevolglik nooit steriel nie, aangesien uitskeiding/ afskeiding gedurig veroorsaak dat mikrobes na die veloppervlak kom. Ontsmettingsmiddels is chemikalieë wat die vernietiging van mikrobes op lewelose oppervlakke ten doel het. Ontsmettingsmiddels werk selektief as gevolg van die weerstand wat die mikrobes ten opsigte van die onderskeie middels uitoefen. Na gelang van hul onderskeie vermoëns kan ontsmettingsmiddels swamdodend, virusdodend, tuberkulododend of bakteriedodend wees.
Goeie huishoudpraktyke kan nie deur ontsmettingsmiddels vervang word en daar kan nie verwag word dat ontsmettingsmiddels vullis veilig sal maak nie. Antisepsis begin byeenvoudige higiëniese maatreëls soos die gebruik van skoon doeke en die reiniging van die hande. Daarna volg ontsmetting.
Prosesse van ontsmetting
Sterilisering kan volgens verskeie metodes of prosesse geskied. Een proses wat algemeen in hospitale aangewend word, is droë verhitting deur middel van 'n warm oond, Vir die sterilisering van fyn ooginstrumente wat tydens stoomsterilisering stomp sal word, word die instrumente byvoorbeeld vir 1 uur by 160°C en vir 'n halfuur by 175°C in die oond geplaas. Poeiers en olies wat vanweë hut fisiese samestelling nie aan stoomsterilisering onderwerp kan word nie, word ook op hierdie manier gesteriliseer.
Etileengas word in 'n suiwer of gemengde vorm vir sterilisering gebruik. Die mengsel kan voorkom in kombinasie met byvoorbeeld CO2 of nie-ontvlambare gasse soos freon en arcton. As veiligheidsmaatreël word sterilisering met suiwer gas by sub-atmosferiese druk uitgevoer. Wanneer gasmengsels gebruik word, kan die proses bo sub-atmosferiese druk uitgevoer word, Die doeltreffendheid van gassterilisering word bepaal deur die gaskonsentrasie, die temperatuur en die vogtigheid.
Michio Kaku
Jeug en opleiding
Hy het studeer aan Harvard-universiteit en 'n BSc-graad in 1968 voltooi. Hy het ook studeer aan die Berkeley-radiolaboratorium van die Universiteit van Kalifornië, Berkeley, en 'n Ph.D. ontvang in 1972.
Mikroklien
Mikroklien is 'n belangrike rotsvormende mineraal in stollingsgesteentes, en kom algemeen in graniet en pegmatiet voor. Dit is 'n kaliumryke alkaliveldspaat, is 'n tektosilikaat, en vorm deel van die groep minerale bekend as die silikaatminerale.
Michio Kaku
Dokumentêre
•	Parallel Universes (2001)
•	HARDtalk Extra (2005)
Brian J. White
Brian J. White (gebore 21 April 1975) is 'n Amerikaanse akteur en vervaardiger. Hy is bekend vir sy rolle in die rolprente The Family Stone (2005), Stomp the Yard (2007), The Game Plan (2007), en The Cabin in the Woods (2012).
Seekoeivlei-natuurreservaat
Die Seekoeivlei-natuurreservaat in die Vrystaat is 'n belangrike bron van water vir huishoudelike sowel as nywerheidsgebruik in Gauteng.
Ligging
Hierdie vleiland lê noord van Memel, naby die Drakensberg-platorand en naby die punt waar die Vrystaat, Mpumalanga en KwaZulu-Natal ontmoet. Dit is nagenoeg by en lê 2 000 m bo seespieël.
Boemerang
'n Boemerang (Engels: Boomerang) is 'n krom geboë voorwerp, meestal van hout, wat die profiel van 'n vliegtuigvlerk het. As 'n persoon dit gooi sal die boemerang in die lug draai en na die gooier terugslinger.
Jaleel White
Jaleel White (gebore 27 November 1976) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Big Fat Liar (2002) en Dreamgirls (2006), en in die televisiereekse Family Matters (1989) en Sonic the Hedgehog (1993).
Epping
Epping is 'n industriële gebied van Kaapstad, geleë aan die suidekant van Thornton, oos van Pinelands en noord van Langa. Epping Industria is sedert die laat 1940's ontwikkel.
Maria Magdalena Bekker
Skryfwerk
Sy skryf ontspanningsverhale. “Wag op die stilte” (1967) ondersoek die onvervulde drange in die mens se lewe, wat selfs aanleiding daartoe gee dat 'n ryk meisie haar aan diefstal skuldig maak. “Deur donker nagte” (1970) se hoofkarakter is Thomas Brusset. Hy is ongelukkig getroud met die bitsige Sara en ontmoet dan vir Tina. So beland hy in die maalstroom van 'n ongelukkige huwelik en 'n buite-egtelike verhouding, wat kort voor lank dreig om sy lewe uitmekaar te skeur. Cobus du Plessis is in “Seun van gister” (1990) onder die indruk dat sy pa en sussie in 'n seiljagongeluk dood is. Hy word by sy tant Wilna op die plaas Eersterust groot. Net voordat hy as veearts gaan praktiseer, kom hy op die plaas op dokumente af wat bewys dat sy pa nog lewe. Hy vertrek dan na Matimahala, 'n wildsplaas in die Laeveld, wat sy pa Robert saam met 'n vennoot besit. Sy pa stel hom aan as toergids en hy leer sy pa se vennoot en sy pa se tweede vrou ken. In 1993 wen sy die Ela Spence-medalje vir beste oorspronklike liefdesverhaal wat by die uitgewer J.P. van der Walt verskyn het met “Donkermaan, nuwemaan” (1993). “Kreupelbaai se kinders” (1994) handel oor die mense van hierdie klein kusdorpie. Die vissersbedryf wat die dorpie gevoed het is nou geskiedenis en die mense kry swaar. Beyers Niemand beland op die dorpie en gaan in die Herberg, die plaaslike hotel, tuis. Sy koms maak weer ou wonde oop vir die bejaarde en verbitterde Dorothea Hansen. Boonop is haar kleindogter Milla veels te ingenome met hierdie nuwe aankomeling op die dorp.
Oosterse langhaarkat
Sien ook
Lys van katrasse
Ancorina repens
Ancorina repens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Oosterse korthaarkat
Beskrywing
Die Oosterse korthaarkat is ’n lid van die Siamese familie. Hulle kan enige kleur wees, onder meer wit, rooi, sjokoladebruin, room, rookkleure, getint, blou, laventel of kaneel; tweekleurig, gestreep, met kolle of met ’n van-patroon. Meer as 300 kleure en patroonkombinasies is moontlik. Die katte het nes Siamese katte amandelvormige oë en ’n wigvormige kop met groot ore. Hul lywe is elegant, maar gespierd en die sterte is lank en loop dunner na die einde. Die langhaarweergawe lyk dieselfde, maar het die resessiewe geen vir lang hare.
Ree
Verspreiding
In Engeland en Wallis het die reebevolkings taamlik uitgebrei in die laaste helfte van die 20ste eeu en die begin van die 21ste eeu. Dit lyk of die toename in getalle ook die bosland-ekostelsels beïnvloed.
Oosterse korthaarkat
Beskrywing
Die Oosterse korthaarkat is intelligent en sosiaal en vorm sterk bande met mense. Hulle is nuuskierig, vriendelik, emosioneel en veeleisend en miaau baie. Hulle kan baie hard spin as hulle gelukkig is.
Karkloof-natuurreservaat
Die Karkloof-natuurreservaat, insluitend die Karkloofwoud, is 22 km noord van Howick, KwaZulu-Natal, Suid-Afrika geleë.
Ander voëls wat hier aangetref word, is onder meer die Knysnaloerie (Tauraco corythaix), gestreepte kanarie (Crithagra scotops), witkoljanfrederik (Pogonocichla stellata), oranjelyster (Zoothera gurneyi), draaihals (Jynx ruficollis), goudstertspeg (Campethera abingoni) en breëkoparend (Polemaetus bellicosus).
Creed
Human Clay en Marshall se vertrek (1999–2000)
Hulle tweede album, Human Clay is in 1999 vrygestel en het sy debuut op die Billboard 200 se albumgrafiek op nommer een gemaak, gebaseer op die sukses van die eerste treffer "Higher", wat verskeie weke bo-aan die rock radiostasies se speellyste was. Die treffer het eers in vroeg 2000 na pop radiostasies oorgeskakel en het ook in die Top Tien van die Billboard Popgrafiek beland, waarna Creed 'n algemene naam geword het. Die opvolgtreffer, "With Arms Wide Open", het daardie herfs ook nommer een bereik.
Intussen het Brian Marshall die groep verlaat en Brett Hestla (van Virgos Merlot en Dark New Day) oorgeneem op die Human Clay-toer en daaropvolgende toere. Omenby daardie tyd het Fred Durst van Limp Bizkit Stapp beledig by New York se Krock 92.3 "Dysfunctional Family Picnic Concert" waarby albei opgetree het. In antwoord hierop het Stapp vir Durst tot 'n openbare boksgeveg uitgedaag.
Waiting for the Barbarians
Waiting for the Barbarians is 'n roman deur die Suid-Afrikaanse skrywer J.M. Coetzee wat die eerste keer in 1980 gepubliseer is. Coetzee het die titel geleen by die Griekse digter Constantine P. Cavafy, wat een van sy gedigte dieselfde naam gegee het.
Kabouter
‘n Kabouter is ‘n mitologiese figuur in die Germaanse volkskultuur.
Louise Elizabeth Janse van Rensburg
Herkoms en vroeë lewe
Sy is op 4 Mei 1903 in Winburg in die Oranje-Vrystaat gebore as oudste dogter in die gesin van die landmeter Johannes Frederik Janse van Rensburg en Louise de Villiers. Haar oudste broer is dr. Hans van Rensburg, latere kommandant-generaal van die Ossewa-Brandwag, wat tydens die Tweede Wêreldoorlog weens hul teenkanting aan Suid-Afrika se deelname aan die oorlog saam met Engeland teen Duitsland vir binnelandse onrus verantwoordelik is. Louise het nog 'n broer en suster. Sy word groot en gaan skool op Winburg en na matrikulasie op haar tuisdorp studeer sy verder aan die Grey Universiteitskollege in Bloemfontein. Hier behaal sy in 1927 'n B.A.-graad en werk dan 'n ruk as vertaler by die Winburg Munisipaliteit.
Halfleeftyd van kennis
Die halfleeftyd van kennis of halfleeftyd van feite is die hoeveelheid tyd wat moet verloop voordat die helfte van die kennis of feite in 'n bepaalde vakgebied vervang word of as onwaar blyk. Hierdie terme behoort tot die veld van kwantitatiewe wetenskapsanalise bekend as wetenskapmetrie.
Hierdie idees van halfleeftyd wat op verskillende terreine toegepas word, verskil van die konsep van halfleeftyd in die fisika deurdat daar geen waarborg is dat die kennis of feite in studiegebiede eksistensieel afneem nie. Dit is onduidelik dat daar 'n manier is om vas te stel wat 'kennis' in 'n bepaalde gebied is, in teenstelling met die blote opinie of teorie.
'n Ingenieursgraad het 'n halfleeftyd van ongeveer 35 jaar gehad in ongeveer 1930 tot ongeveer tien jaar in 1960.
Louise Elizabeth Janse van Rensburg
Ontspanningslektuur
Die dood keur die manuskrip is ook 'n speurverhaal, waarin die spanning goed volhou geword en, ongewoon vir die genre in daardie tyd, daarin slaag om die geleidelike disintegrering van die karakter en persoonlikheid van die misdadiger sielkundig te verantwoord.
Sewe stuur geskenke ondersoek verskeie lewens vanuit een versamelpunt.
Gees (mens)
Definisies
Die eienskappe waaruit die verstand bestaan, word steeds gedebatteer. Sommige sielkundiges voer aan dat slegs die "hoër" intellektuele funksies verstand vorm, veral rede en geheue. Volgens hierdie siening is die emosies - liefde, haat, vrees en vreugde - meer primitief of subjektief van aard en moet dit anders as die verstand gesien word. Ander voer aan dat verskillende rasionele en emosionele toestande nie so van mekaar geskei kan word nie, dat hulle van dieselfde aard en oorsprong is, en dat dit dus as 'n deel daarvan as verstand beskou moet word.
Piet Uithalder
Lewe en werk
Piet Uithalder is die skuilnaam van ’n Kaapse rubriekskrywer wat tussen 1909 en 1922 die rubriek “Straatpraatjes” in A.P.O., die tydskrif van die African Political (later: People’s) Organisation (APO), behartig. Die APO was ’n nasionale politieke party wat in 1902 gestig is en die belange van die bruinmense van Suid-Afrika verteenwoordig het. Hoewel die identiteit van die rubriekskrywer nooit amptelik bekend gemaak is nie, word daar aanvaar dat Abdullah Abdurahman, leier van die APO, hierdie rubriek geskryf het, hoewel die moontlikheid ook bestaan dat die rubriek deur meer as een medewerker geskryf is. Ten spyte van die rubriek is Abdurahman nie ’n ondersteuner van Afrikaans nie en is hy gekant teen die pogings om Afrikaans ’n amptelike taal te maak. Die rubriek word dus nie soseer gebruik om die taal te bevorder nie, maar wel om indringende kommentaar te lewer oor die politieke posisie van bruinmense in die Kaap.
David Bruce (akteur)
David Bruce (6 Januarie 1914 – 3 Mei 1976) was 'n Amerikaanse akteur. Hy was bekend vir sy rolle in die rolprente Flying Tigers (1942), The Mad Ghoul (1943), South of Dixie (1944), en Lady on a Train (1945).
Potjiekos
Proses
'n Tipiese potjiekosresep het een of ander vleis as die basis van die gereg en groente en sous wat saam gekook en bedien word. 'n Vuur word gewoonlik gemaak apart van die kookgebied. Soos wat daar kole vorm, word dit onder, en somtyds bo op die ysterpot gepak om die optimale temperatuur te verkry. Dit kan enige iets van twee tot agt ure vat om potjiekos te maak, afhangende van die soort vleis en ander bestanddele wat gebruik word. Verskillende tegnieke word gebruik, maar die algemeenste is om die bestanddele in lae te plaas, en glad nie te roer nie. Om te bedien word daar dan met 'n groot lepel in een skep van onder tot bo 'n bietjie van alles geskep. Potbrood word ook gemaak in 'n pot, maar is gewoonlik 'n bygereg vir 'n braaigeleentheid.
Wildeposduif
Die wildeposduif of tuinduif (Columba livia) is verwant aan die kransduif en kom baie algemeen in Suid-Afrikaanse dorpe en stede voor.
Algemeen
Habitat: Stadsgebiede, maar broei ook op kuskranse in die Oos-Kaap.
Broeigewoontes
Broeitydperk: Sowat 18 dae.
Ancorina suina
Ancorina suina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Skriba
thumb|240px|Jean Miélot, ’n Europese skrywer en skriba, aan die werk. thumb|240px|Moderne skribas met tikmasjiene buite ’n poskantoor in Mandi, Indië, 2010.
In gemeenskappe met ’n lae geletterdheid kan skribas steeds op straathoeke aangetref word waar hulle ’n openbare diens lewer.
Antieke Egipte
thumb|240px|’n Egiptiese skriba met ’n [[papirusrol.]] Een van die belangrikste beroepe in antieke Egipte is beoefen deur mense wat opgevoed was in die skryf van beide hiëroglifiese en hiëratiese geskrifte, sowel as die demotiese skrif wat van die tweede helfte van die 1ste millennium v.C. af in gebruik was (hoofsaaklik vir handel). Hulle was ook bedrewe in rekenkunde. Skribas se seuns is in dieselfde tradisie grootgemaak, skool toe gestuur en het hulle vader se posisie geërf nadat hulle die staatsdiens betree het.
Baie van wat vandag oor antieke Egipte bekend is, is danksy die werksaamhede van skribas. Monumentale geboue is onder hulle toesig opgerig en versier, administratiewe en ekonomiese bedrywighede is deur hulle aangeteken en stories uit Egipte se laer stande en oor ander lande het bewaar gebly danksy hulle werk.
Letterkunde
In die 3de millennium v.C. het die Sumeriërs dié soort letterkunde geskep in die vorm van ’n reeks debatte, soos die Debat tussen Voël en Vis. Nog Sumeriese voorbeelde sluit in Debat tussen Somer en Winter, waarin Winter wen, en dispute tussen die bees en graan, die boom en die riet, silwer en koper en die pik en die ploeg.
’n Antieke Egiptiese voorbeeld is Dispuut tussen ’n man en sy Ba uit die Middelryk.
Bulhoek-opstand
Oorsake
Menings oor die redes vir die opstand loop aansienlik uiteen. Die Bulhoek-opstand moet volgens sekere historici gesien word as deel van die onrus in 1920 onder die swart bevolking in verskeie stede van die land oor hoofsaaklik lone, werksomstandighede en grondbesit. Oor die hele land heen was daar onder die swart mense wrewel oor die verlies van hul grond. Dit het gelei tot die vermeerdering van onafhanklike kerkgenootskappe waarin die swart mense nog 'n mate van selfbeskikking kon uitoefen. So het ook die Israeliete ontstaan. Hul stryd was om grond, selfregering, die vrystelling van belasting en om vry te wees van blanke onderdrukking.
Geveg
Die polisie en die weermag het 'n gesamentlike mag van ongeveer 1 000 man onder die persoonlike leiding van die kommissaris van polisie, kol. T.C. Truter, na die toneel gestuur. Nog elke middag het die Israeliete vir die verwagte veldslag voorberei. Na die laaste oefening is 'n os geslag en die spiespunte in die bloed gedoop. Onder dekking van die nag het van die Israeliete die dorpie verlaat en strategiese plekke in die omringende berge ingeneem.
Johannes Jacobus Kotzé
Kotzé het sy eerste skoolopleiding aan Tot Nut van 't Algemeen in Kaapstad geniet en van daar na die Zuid-Afrikaansch Athenaeum gegaan. In 1854 het hy na Europa vertrek om aan die Universiteit in Utrecht sy letterkundige en teologiese studie voort te sit. Nadat hy tot kandidaat in die teologie bevorder is, het hy sy doktorale eksamen suksesvol afgelê sodat hy op 25 Januarie 1861 as doktor in die teologie promoveer en wel ná openbare verdediging van 'n dissertasie oor Lactantius. Intussen het hy ook die universiteit van Heidelberg in Duitsland besoek om sy Duits te verbeter en teologiese lesse van Umbreit, Hundeshagen en Rothe by te woon. Ook Genève in Switserland het hy besoek waar hy geleentheid gekry het om sy Frans te oefen. In hierdie tyd het hy ook 'n reis na Noord-Amerika onderneem.
Weimar
Weimar (Duits: [ˈvaɪmaɐ]) is 'n Duitse stad geleë in die deelstaat Thüringen. Die bevolking soos op 31 Desember 2015 was 64 131. Weimar is 'n beduidende universiteits-, toerisme- en nywerheidsentrum. Weimar is ná Dessau-Roßlau net een van twee Duitse stede wat twee Unesco-wêrelderfenisgebiede huisves. Net Berlyn het drie inskrywings. Die Bauhaus Weimar is in 1996 en die Klassieke Weimar in 1998 deur Unesco as wêrelderfenisgebied gelys.
Dondre Whitfield
Dondre Whitfield (gebore 27 Mei 1969) is 'n Amerikaanse akteur. Hy is bekend vir sy rolle in die rolprent Mr 3000 (2004) en in die televisiereekse All My Children (1970), Nash Bridges (1996), en The Event (2010).
Herman van Broekhuizen
Van Broekhuizen was ’n kleurryke en flambojante figuur wat reeds as jong man die wêreld deurreis het. As predikant was hy ’n omstrede figuur weens die politieke inslag van baie van sy preke. Sommige mense het beweer dat hy te veel van ’n politikus was om ’n goeie dominee te kon wees, en te veel van ’n dominee om ’n goeie politikus te kon wees. So het hy in 1899 met die uitbreek van die Tweede Vryheidsoorlog, pleks van aanbly in die NG gemeente Pretoria, waar hy sedert die vorige jaar hulpprediker was, die wapen opgeneem en by Danie Theron se Verkennerskorps aangesluit. Nadat hy in 1900 gevange geneem is, is hy tronkstraf opgelê en drie weke later uit Suid-Afrika verban en, hoewel hy ná die vrede toegelaat is om na die Kaapkolonie terug te keer, moes hy tot 1907 wag voor hy na Transvaal kon gaan. In 1914 het ’n vurige preek tydens die Maritz-rebellie daartoe gelei dat hy 18 maande tronkstraf opgelê is. Ná sy vrylating het hy oorgegaan na die Nederduitsch Hervormde Kerk omdat die kerk waarin hy en sy vader albei predikant was, volgens hom onbevredigend op die Rebellie gereageer het.
Sy stryd vir die Afrikaanse taal
Ds. Van Broekhuizen het vroeg reeds groot belangstelling in die taal en kulturele aangeleenthede van die Afrikanervolk getoon. Op 22 Augustus 1902 het op die 27ste Nederlandse Taal- en Letterkundige Kongres ’n vurige pleidooi gelewer vir Afrikaans as die toekomstige taal van sy volk. Hy, as Nederlander van huis uit, het beter as vele van sy landgenote gesê dat Hoog-Nederlands geen toekoms meer in Suid-Afrika gehad het nie en hy het die moed gehad om dit in die openbaar, en dit in Nederland, te sê.
In 1909 was hy ’n stigterslid van die Suid-Afrikaanse Akademie vir Wetenskap en Kuns, toe nog die Suid-Afrikaanse Akademie vir Taal, Lettere en Kuns genoem. Die Akademie het hom in 1949 ’n lewenslange erelid gemaak. Die volgende jaar was hy as voorsitter van die Pretoriase Christelike Jongeliedevereniging die stukrag agter die eerste Krugerdagviering op 10 Oktober, sy vrou se oupa se geboortedag. In sy hoedanigheid as voorsitter van die Pretoriase CJV het hy in 1913 die eerste Afrikaanse sangwedstryd in die hoofstad gereël.
Op 18 April 1953, skaars vier maande voor sy dood, het die Universiteit van Pretoria ’n eredoktorsgraad in die wysbegeerte aan hom toegeken vir die "groot dienste wat hy oor ’n tydperk van 50 jaar aan die Afrikaanse kultuurbeweging en aan die Universiteit van Pretoria gelewer het". Van sy ander geskrifte sluit in: Zuid-Afrika's vertrouwen (1901), Strijd en oorwinning (1903), Trek niet op (1914) en De Bijbel en het bolsjewisme (1923).
Kondensasiespore
Kondensasiespore (ook vliegtuigstrepe of dampstrepe genoem) is wolk-agtige spore van waterdamp of yskristalle wat deur vliegtuie in die atmosfeer gevorm word. Die uitlaatgasse van vliegtuigenjins produseer waterdamp en koolstofdioksied. Hierdie waterdamp kondenseer (verander van 'n gas na vastestof), aangesien die temperatuur op hoë hoogtes heelwat laer is. Dit word ook soms op vliegtuie se vlerkpunte waargeneem, as gevolg van die verandering in lugdruk soos lug oor die vliegtuig se vlerke vloei.
Yang Jiang
Biografie
Sy het honderd jaar oud geword in Julie 2011. Die novelle, After the Baptism (洗澡之後), 'n afsluiting tot haar roman Baptism, is in 2014 gepubliseer. Op 25 Mei 2016 is Yang op die ouderdom van 104 in Beijing oorlede.